Gandia celebra el Dia Internacional dels Drets de la Infància i l'Adolescència
20 novembre 2023

## Gandia celebra el Dia Internacional dels Drets de la Infància i l'Adolescència20 novembre 2023Última actualització: 20 novembre 2023

![](../gestion/img/7758f822b4a6afd3285b43011f41fdca381f3fb9e18ef1a1e93efb5dc6235a21.jpg)  
  

La plaça Major de Gandia ha acollit este migdia la lectura d'un **manifest amb motiu del Dia Internacional dels Drets de la Infància i l'Adolescència**, que se celebra hui, dilluns **20 de novembre**.

  
Enguany, han sigut **26** els xiquets i xiquetes que, com a **membres del Consell de la Infància local**, s'han encarregat de llegir el text. Entre altres coses, el discurs d'este acte organitzat per l'Àrea d'Infància de la ciutat, ha recalcat el seu dret a _**«créixer en un entorn segur i ple d'oportunitats»,**_ així com a _**«expressar les seues idees, ser escoltats i tindre una vida plena d'amor i aprenentatge»**_.

  
A més, s'ha recordat que la localitat forma part de la **Xarxa de Ciutats Amigues de la Infància d'UNICEF** i, per tant, reconeix la importància de _**«crear entorns que afavorisquen el benestar i el desenvolupament dels xiquets i xiquetes com a persones de ple dret»**_.

  
El grup ha agraït la presència de les seues **famílies i** el seu **professorat**, pel seu _**«suport, paciència i labor més enllà de les aules»**_, així com la de l'**alcalde, José Manuel Prieto**, la **regidora delegada de la Infància, Esther Sapena**, i la resta dels membres de la corporació municipal, per _**«demostrar que la infància és una prioritat per a Gandia»**_.

  
Els i les representants del Consell de la Infància s'han compromés a ser _**«la veu de tots els xiquets i xiquetes de la ciutat i treballar perquè cadascun d'ells i elles siga reconegut, valorat i benvolgut»**_. Finalment, han volgut destacar que no són només el futur, sinó també un present _**«ple d'idees i contribucions valuoses que enriqueixen esta ciutat»**_.

Després de la lectura, les autoritats i quatre dels menuts consellers i conselleres han desplegat una lona commemorativa com a suport al Dia Universal de la Infància.

[Twittear](https://twitter.com/share)